ai4bharat/Pralekha huggingface dataset:
രാജ്യരക്ഷാ മന്ത്രാലയം
'സ്മാർട്ട്' വിജയകരമായി പരീക്ഷിച്ച് ഇന്ത്യ
സൂപ്പർ സോണിക് മിസൈൽ സഹായത്തോടുകൂടി പ്രവർത്തിക്കുന്ന പ്രത്യേകതരം ടോർപിഡോ സംവിധാനം ഇന്ത്യ വിജയകരമായി പരീക്ഷിച്ചു. 2020 ഒക്ടോബർ അഞ്ചിന് രാവിലെ 11 45 ന് ഒഡീഷ തീരത്തെ വീലർ ദ്വീപിൽ വച്ചാണ് ഇന്ത്യ 'സ്മാർട്ട്' സംവിധാനം വിജയകരമായി പരീക്ഷിച്ചത്.
(മിസൈലിന്റെ ഉയരപരിധി, പരമാവധി ദൂരം, കൃത്യസമയത്തുള്ള ടോർപിഡോയുടെ വിക്ഷേപണം തുടങ്ങിയ പരീക്ഷണ ലക്ഷ്യങ്ങളെല്ലാം തന്നെ ഇന്ന് നേടാനായി.
തീരത്തുള്ള പ്രത്യേക നിരീക്ഷണ കേന്ദ്രങ്ങൾ ഓരോ ഘട്ടവും കൃത്യമായി രേഖപ്പെടുത്തിയിരുന്നു
അന്തർവാഹിനികളെ തകർക്കാൻ ഉപയോഗിക്കുന്ന ഭാരം കുറഞ്ഞ ഈ ടോർപിഡോ, മിസൈലുകളുടെ സഹായത്തോടുകൂടിയാണ് പ്രവർത്തിക്കുന്നത്.
പ്രതിരോധ ഗവേഷണ വികസന കേന്ദ്രത്തിന് കീഴിലുള്ള വിവിധ പരീക്ഷണശാലകൾ ആണ് സ്മാർട്ടിനാവശ്യമായ സാങ്കേതികവിദ്യകൾ വികസിപ്പിച്ചത്. രാജ്യത്തിനായി സുപ്രധാന നേട്ടം സ്വന്തമാക്കിയ ഡിആർഡിഒ ശാസ്ത്രജ്ഞരെ രാജ്യരക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിച്ചു.
നിതി ആയോഗ്
ഇന്ത്യയുടെ ജിയോസ്പേഷ്യൽ എനർജി മാപ്പ് നീതി ആയോഗ് പുറത്തിറക്കി
നിതി ആയോഗ് വൈസ് ചെയർമാൻ ഡോ രാജീവ് കുമാർ, നിതി ആയോഗ് അംഗം ഡോ വി കെ സരസ്വത്, നിതി ആയോഗ് സി ഇ ഒ ശ്രീ അമിതാഭ് കാന്ത് എന്നിവർ ചേർന്ന് ഇന്ത്യയുടെ ജിയോസ്പേഷ്യൽ എനർജി മാപ്പ് ന്യൂ ഡൽഹിയിൽ പ്രകാശനം ചെയ്തു. ഐ എസ ആർ ഒ ചെയർമാനും ബഹിരാകാശ വകുപ്പ് സെക്രട്ടറിയുമായ ഡോ . കെ. ശിവനും ചടങ്ങിൽ സംബന്ധിച്ചു.
ഇന്ത്യൻ ബഹിരാകാശ ഗവേഷണ സംഘടനയുമായി സഹകരിച്ച് നിതി ആയോഗ് ഗവണ്മെന്റിന്റെ ഊർജ്ജ മന്ത്രാലയങ്ങളുടെ പിന്തുണയോടെയാണ് സമഗ്രമായ ഭൂമിശാസ്ത്ര വിവര സംവിധാന  ഊർജ്ജ ഭൂപടം വികസിപ്പിച്ചു. പരമ്പരാഗത വൈദ്യുത നിലയങ്ങൾ, എണ്ണ, വാതക കിണറുകൾ, പെട്രോളിയം റിഫൈനറികൾ, കൽക്കരി പാടങ്ങൾ, കൽക്കരി ബ്ലോക്കുകൾ, പുനരുൽപ്പാദിപ്പിക്കാവുന്ന ഊർജ്ജ നിലയങ്ങളുടെ ജില്ല തിരിച്ചുള്ള ഡാറ്റ, പുനരുൽപ്പാദിപ്പിക്കാവുന്ന ഊർജ്ജ വിഭവ ശേഷി തുടങ്ങിയവ ഉൾപ്പെടെ രാജ്യത്തെ എല്ലാ ഊർജ്ജ സ്രോതസ്സുകളുടെയും സമഗ്രമായ ചിത്രത്തിന്റെ
ദൃശ്യവൽക്കരണം 27 പ്രമേയ പാളികളിലൂടെ സാധ്യമാക്കുന്നു
ഒരു രാജ്യത്തെ ഊർജ്ജ ഉൽപാദനത്തിന്റെയും വിതരണത്തിന്റെയും സമഗ്രമായ കാഴ്ചപ്പാടുകൾക്കായി എല്ലാ പ്രാഥമിക, ദ്വിതീയ ഊർജ്ജ സ്രോതസ്സുകളും അവയുടെ പ്രസരണ വിതരണ ശൃംഖലകളും തിരിച്ചറിയാനും കണ്ടെത്താനും മാപ്പ് ശ്രമിക്കുന്നു. ഒന്നിലധികം സ്ഥാപനങ്ങളിലായി ചിതറിക്കിടക്കുന്ന ഊ ർജ്ജ ഡാറ്റ സമന്വയിപ്പിച്ച് ഏകീകൃതവും കാഴ്ചയിൽ ആകർഷകവുമായ ഗ്രാഫിക്കൽ രീതിയിൽ അവതരിപ്പിക്കാൻ ലക്ഷ്യമിട്ടുള്ള ഒരു അതുല്യമായ ശ്രമമാണിത്.
പരസ്പരാശ്രിതമായ ഇന്ത്യയുടെ ഊർജ്ജ മേഖലയുടെ തത്സമയവും സമഗ്രവുമായ ആസൂത്രണത്തിന് ഊർജ്ജ ആസ്തികളുടെ ജി ഐ എസ് - മാപ്പിംഗ് ഉപയോഗപ്രദമാകുമെന്ന് നിതി ആയോഗ് വൈസ് ചെയർമാൻ ഡോ. രാജീവ് കുമാർ പ്രകാശന ചടങ്ങിൽ പ്രസ്താവിച്ചു. "ഊർജ്ജ വിപണികൾക്ക് കാര്യക്ഷമമായ നേട്ടങ്ങൾ കൊണ്ടുവരാൻ വളരെയധികം സാധ്യതകളുണ്ട്. മുന്നോട്ട് പോകുമ്പോൾ, ജി ഐ എസ് അടിസ്ഥാനമാക്കിയുള്ള ഊർജ്ജ ആസ്തികളുടെ മാപ്പിംഗ് ബന്ധപ്പെട്ട എല്ലാ തൽപരകക്ഷികൾക്കും പ്രയോജനകരമാവുകയും നയരൂപീകരണ പ്രക്രിയ ത്വരിതപ്പെടുത്താൻ സഹായിക്കുകയും ചെയ്യും. വിഘടിച്ച ഡാറ്റ ഒരുമിച്ച് കൊണ്ടുവരാൻ ഇതൊരു മികച്ച ഗവേഷണ ഉപകരണമായിരിക്കും. ”
ജി ഐ എസ് അടിസ്ഥാനമാക്കിയുള്ള ഇന്ത്യയുടെ ഊർജ്ജ ഭൂപടം - https://vedas.sac.gov.in/energymap- ൽ
റെയില്വേ മന്ത്രാലയം
ദക്ഷിണേന്ത്യൻ സംസ്ഥാനങ്ങളിൽ ഓക്സിജൻ എക്സ്പ്രസ്സുകൾ വിതരണം ചെയ്ത എൽഎംഒ 10,000 മെട്രിക് ടൺ കടന്നു ; 24,840 MTൽ കൂടുതൽ ലിക്വിഡ് മെഡിക്കൽ ഓക്സിജൻ രാജ്യത്തിൻറെ വിവിധ ഭാഗങ്ങളിൽ വിതരണം ചെയ്തു
ന്യൂഡൽഹി , ജൂൺ 04, 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1463 ടാങ്കറുകളിലായി ഇന്ത്യൻ റെയിൽവേ 24, 840 MT എൽഎംഒ വിതരണം ചെയ്തു. 359 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത്.
അതെ സമയം , ദക്ഷിണേന്ത്യൻ സംസ്ഥാനങ്ങളിൽ ഓക്സിജൻ എക്സ്പ്രസ്സുകൾ വിതരണം ചെയ്ത എൽഎംഒയുടെ അളവ് 10,000 മെട്രിക് ടൺ കടന്നു. ഓക്സിജൻ എക്സ്പ്രസ്സിൽ വഴി ആന്ധ്രാപ്രദേശ്, തമിഴ്നാട്, കർണാടക എന്നീ സംസ്ഥാനങ്ങൾക്ക് 2500 മെട്രിക് ടൺ വീതം ലിക്വിഡ് മെഡിക്കൽ ഓക്സിജൻ ലഭിച്ചു.
ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത, പ്രത്യേകിച്ചും ദീർഘ ദൂര വണ്ടികളിൽ, 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും, വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്. ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു.
ഘന വ്യവസായ മന്ത്രാലയം
അംഗവൈകല്യമുള്ളവര്ക്ക് വാഹനങ്ങള് വാങ്ങുന്നതിനുള്ള സൗജന്യ ജി.എസ്.ടി. മാര്ഗ്ഗ രേഖകള് പുതുക്കി
40% മോ അതിലധികമോ ശാരീരിക അംഗവൈകല്യമുള്ളവര്ക്ക് വാഹനങ്ങള് വാങ്ങുന്നതിന് ചരക്ക് സേവന നികുതി നിരക്കിലെ ഇളവ് സംബന്ധിച്ച മാര്ഗ്ഗ നിര്ദ്ദേശങ്ങള് കേന്ദ്ര ഖന വ്യവസായ വകുപ്പ് പുതുക്കി. ധനമന്ത്രാലയത്തിന്റെ കഴിഞ്ഞ മാസത്തെ വിജ്ഞാപന പ്രകാരമാണിത്. പുതുക്കിയ മാര്ഗ്ഗ രേഖകള് www.dhi.nic.inല് ലഭ്യമാണ്. നിര്ദ്ദിഷ്ട മാതൃകയില് വേണം ഇതിനുള്ള അപേക്ഷകള് സമര്പ്പിക്കേണ്ടത്.
(ND
രാജ്യരക്ഷാ മന്ത്രാലയം
ഇന്ത്യൻ കരസേനയുടെ പതിനാലാം കോർ സംഘാംഗങ്ങളുമായി പ്രതിരോധ മന്ത്രി ശ്രീ രാജ്നാഥ് സിംഗ് ലഡാക്കിൽ ആശയവിനിമയം നടത്തി
(ന്യൂഡൽഹി , ജൂൺ 28,2021
ഇന്ത്യൻ കരസേനയുടെ പതിനാലാം കോർ ഉദ്യോഗസ്ഥർ, സൈനികർ എന്നിവരുമായി പ്രതിരോധ മന്ത്രി ശ്രീ രാജ്നാഥ് സിംഗ് 2021 ജൂൺ 28ന് ലഡാക്കിലെ കാരു സൈനിക കേന്ദ്രത്തിൽ ആശയവിനിമയം നടത്തി
തന്റെ അഭിസംബോധനയ്ക്കിടെ 2020ലെ ഗൽവാൻ താഴ്വര സംഭവത്തിൽ രാജ്യത്തിനായി ജീവൻ അർപ്പിച്ച ധീരജവാന്മാർക്ക് അദ്ദേഹം ആദരം അർപ്പിച്ചു . അവരുടെ പരമമായ ത്യാഗത്തെ രാജ്യം ഒരിക്കലും മറക്കില്ല എന്നും അദ്ദേഹം പറഞ്ഞു
സംഭവത്തിൽ ഇന്ത്യൻ കരസേന പ്രകടിപ്പിച്ച ധീരമായ ധൈര്യത്തെ അഭിനന്ദിച്ച പ്രതിരോധ മന്ത്രി, തങ്ങളുടെ സായുധസേനകളിൽ രാജ്യം അഭിമാനം കൊള്ളുന്നു എന്ന് അഭിപ്രായപ്പെട്ടു
ഒരു തരത്തിലുള്ള ആക്രമണത്തിനും ഒരിക്കലും ശ്രമിക്കാത്ത സമാധാനം ഇഷ്ടപ്പെടുന്ന രാജ്യമാണ് ഇന്ത്യയെന്ന് ശ്രീ രാജ്നാഥ് സിംഗ് പ്രസ്താവിച്ചു . അതേ സമയം തന്നെ, പ്രകോപനപരമായ നടപടികൾക്ക് തക്കതായ മറുപടി നൽകാൻ ഇന്ത്യ എല്ലായിപ്പോഴും സുസജ്ജം ആണെന്നും അദ്ദേഹം വ്യക്തമാക്കി . അയൽ രാജ്യങ്ങളുമായുള്ള തർക്കങ്ങൾ ചർച്ചകളിലൂടെ പരിഹരിക്കാമെന്ന ഭരണകൂടത്തിന്റെ നിലപാട് ആവർത്തിച്ച കേന്ദ്ര മന്ത്രി, എന്നാൽ രാജ്യത്തിന്റെ സുരക്ഷയിൽ ഒരുതരത്തിലുമുള്ള വിട്ടുവീഴ്ച ഉണ്ടാവില്ലെന്നും രാജ്യത്തിന് ഉറപ്പുനൽകി
എല്ലാ പ്രതികൂല സാഹചര്യങ്ങളിലും മികച്ച രീതിയിൽ പ്രതികരിക്കാൻ കഴിയുന്ന ശക്തമായ സൈന്യം എന്ന പ്രധാനമന്ത്രി നരേന്ദ്രമോദി നേതൃത്വം നൽകുന്ന ഭരണകൂടത്തിന്റെ ദർശനം ഊട്ടിയുറപ്പിച്ചുകൊണ്ട്, സായുധസേനകൾക്ക് സാധ്യമായ എല്ലാ പിന്തുണയും പ്രതിരോധ മന്ത്രി ഉറപ്പുനൽകി.
.
1965 ലെ ഇന്ത്യ -പാക് യുദ്ധം, 1999-ലെ കാർഗിൽ യുദ്ധം എന്നിവയിൽ വിലമതിക്കാനാവാത്ത സംഭാവനകൾ നൽകിയ പതിനാലാം കോറിനെ പ്രതിരോധ മന്ത്രി അഭിനന്ദിച്ചു
വടക്കൻ കമാൻഡ് ജനറൽ ഓഫീസർ കമാൻഡിങ് ഇൻ ചീഫ് ലെഫ്റ്റനന്റ്ജനറൽ വൈ കെ ജോഷി, പതിനാലാം കോർ ജനറൽ ഓഫീസർ കമാൻഡിങ് ലെഫ്റ്റനന്റ്ജനറൽ പി ജി കെ മേനോൻ തുടങ്ങിയവർ ചടങ്ങിൽ സന്നിഹിതരായിരുന്നു
IE/SKY
പ്രധാനമന്ത്രിയുടെ ഓഫീസ്
പ്രധാനമന്ത്രിയും ജാപ്പനീസ് പ്രധാനമന്ത്രിയുമായി ടെലിഫോണില് സംഭാഷണം നടത്തി
ജാപ്പനീസ് പ്രധാനമന്ത്രി ഹിസ് എക്സലന്സി ഷിനോ ആബേയുമായുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ടെലിഫോണിലൂടെ സംസാരിച്ചു.
കോവിഡ്-19 മഹാമാരിയെത്തുടര്ന്ന് ആഗോളതലത്തില് ആരോഗ്യ സാമ്പത്തിക മേഖലകളിലെ വെല്ലുവിളികളെക്കുറിച്ച് ഇരു നേതാക്കളൂം ചര്ച്ച നടത്തി. ഈ പ്രതിസന്ധിയെ നേരിടുന്നതിന് തങ്ങളുടെ രാജ്യങ്ങള് കൈക്കൊണ്ട നടപടികളെക്കുറിച്ചും അവര് സംസാരിച്ചു.
ഈ പ്രതിസന്ധിഘട്ടത്തില് ഈ രാജ്യങ്ങളില് അകപ്പെട്ടുപോയ തങ്ങളുടെ പൗരന്മാര്ക്ക് ഇരു രാജ്യങ്ങളും നല്കിയ പിന്തുണയ്ക്കും സൗകര്യങ്ങള്ക്കും ഇരു നേതാക്കളും പരസ്പരം അഭിനന്ദിക്കുകയും അത്തരം സഹകരണം തുടരുന്നതിന് സമ്മതിക്കുകയും ചെയ്തു.
ഈ മഹാമാരിയില് നിന്നും ഉടലെടുക്കുന്ന വെല്ലുവിളികള്ക്ക് പരിഹാരം കാണുന്നതിന് ലോകത്തെ സഹായിക്കുന്നതിന് ഇന്ത്യാ-ജപ്പാന് പങ്കാളിത്തം നിര്ണ്ണായക പങ്കുവഹിക്കുമെന്നും ഇരു നേതാക്കളും സമ്മതിച്ചു.
പ്രധാനമന്ത്രിയുടെ ഓഫീസ്
ഈസ്റ്ററിന്റെ പ്രത്യേക വേളയിൽ ക്രിസ്ത്യൻ സമൂഹത്തിലെ ആത്മീയ നേതാക്കളുമായി പ്രധാനമന്ത്രി കൂടിക്കാഴ്ച നടത്തി
ഡൽഹിയിലെ സേക്രഡ് ഹാർട്ട് കത്തീഡ്രൽ സന്ദർശിച്ചതിന്റെ ദൃശ്യങ്ങൾ പങ്കുവച്ചു
ഈസ്റ്ററിന്റെ പ്രത്യേക വേളയിൽ ക്രിസ്ത്യൻ സമൂഹത്തിലെ ആത്മീയ നേതാക്കളുമായി പ്രധാനമന്ത്രി ശ്രീ നരേന്ദ്ര മോദി കൂടിക്കാഴ്ച നടത്തി. ഈ അവസരത്തിൽ ഡൽഹിയിലെ സേക്രഡ് ഹാർട്ട് കത്തീഡ്രൽ സന്ദർശിച്ചതിന്റെ ദൃശ്യങ്ങളും ശ്രീ മോദി പങ്കുവച്ചു.
പ്രധാനമന്ത്രി ട്വീറ്റ് ചെയ്തു :
"ഇന്ന്, ഈസ്റ്ററിന്റെ പ്രത്യേക വേളയിൽ ഡൽഹിയിലെ സേക്രഡ് ഹാർട്ട് കത്തീഡ്രൽ സന്ദർശിക്കാൻ എനിക്ക് അവസരം ലഭിച്ചു. ക്രിസ്ത്യൻ സമൂഹത്തിലെ ആത്മീയ നേതാക്കളെയും ഞാൻ കണ്ടു.
ഇതാ ചില കാഴ്ചകൾ."
"ഈസ്റ്റർ ദിനത്തിൽ ഡൽഹിയിലെ സേക്രഡ് ഹാർട്ട് കത്തീഡ്രലിൽ നിന്നുള്ള കുറച്ച് ചിത്രങ്ങൾ.
ഈ ദിവസം സമൂഹത്തിൽ കൂടുതൽ സന്തോഷവും ഐക്യവും ഉണ്ടാകട്ടെ."
-ND-
(
പ്രധാനമന്ത്രിയുടെ ഓഫീസ്
മ്വാലിമു നൈരേറെയുടെ നൂറാം ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
മഹാനായ നേതാവും, ഇന്ത്യയുടെ സുഹൃത്തുമായ മ്വാലിമു നൈരേറെയുടെ നൂറാം ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. മവാലിമു നൈരേയുടെ ഐക്യത്തിന്റെയും സമത്വത്തിന്റെയും തത്വങ്ങൾ എന്നത്തേയും പോലെ ഇന്നും പ്രസക്തമാണെന്ന് ശ്രീ മോദി പറഞ്ഞു. അദ്ദേഹത്തിന്റെ ജീവിതവും പ്രവർത്തനവും നമുക്കെല്ലാവർക്കും നിരന്തരമായ പ്രചോദനമായി നിലനിൽക്കും, ശ്രീ മോദി കൂട്ടിച്ചേർത്തു.
പ്രധാനമന്ത്രി ട്വീറ്റ് ചെയ്തു;
"മ്വാലിമു നൈരേറെയുടെ ജീവിതവും അദ്ദേഹത്തിന്റെ പ്രവർത്തനങ്ങളും നമുക്കെല്ലാവർക്കും നിരന്തരമായ പ്രചോദനമായി നിലകൊള്ളുന്നു. അദ്ദേഹം മുന്നോട്ടുവച്ച ഐക്യത്തിന്റെയും സമത്വത്തിന്റെയും തത്വങ്ങൾ എന്നത്തേയും പോലെ ഇന്നും പ്രസക്തമാണ്. അദ്ദേഹത്തിന്റെ 100-ാം ജന്മവാർഷികത്തിൽ ഇന്ത്യയുടെ സുഹൃത്തായ ആ മഹാനായ നേതാവിന് എന്റെ ആദരാഞ്ജലികൾ."
--ND--
(
തൊഴില്, ഉദ്യോഗ മന്ത്രാലയം
35 വര്ഷങ്ങള്ക്ക് ശേഷം അന്താരാഷ്ട്ര തൊഴില് സംഘടന ഭരണസമിതി അധ്യക്ഷസ്ഥാനത്ത് ഇന്ത്യ
ഇന്ത്യയും അന്താരാഷ്ട്ര തൊഴില് സംഘടനയും  തമ്മിലുള്ള 100 വര്ഷത്തെ മികച്ച ബന്ധത്തില് പുതിയ അധ്യായം കുറിച്ചുകൊണ്ട് 35 വര്ഷങ്ങള്ക്കു ശേഷം ഐ.എല്.ഒ ഭരണസമിതി അധ്യക്ഷസ്ഥാനം ഇന്ത്യയ്ക്ക് ലഭിച്ചു. തൊഴില്, ഉദ്യോഗ മന്ത്രാലയം
സെക്രട്ടറി ശ്രീ അപൂര്വ ചന്ദ്രയാണ് ഐ.എല്.ഒ ഭരണസമിതി അധ്യക്ഷന് ആയി തിരഞ്ഞെടുക്കപ്പെട്ടത്. 2020 ഒക്ടോബര് മുതല് 2021 ജൂണ് വരെയാണ് കാലാവധി.
(നിലവില് 187 അംഗരാജ്യങ്ങള് ആണ് ഐ.എല്.ഒ യില് ഉള്ളത്.
ഐ.എല്.ഒ യുടെ നയങ്ങള്, പരിപാടികള്, അജണ്ട, ബജറ്റ്, എന്നിവ നിശ്ചയിക്കുന്നതും ഡയറക്ടര് ജനറലിനെ തെരഞ്ഞെടുക്കുന്നതും ഭരണസമിതിയാണ്. തൊഴില് വിപണിയുടെ കാഠിന്യം കുറയ്ക്കുന്നതിന് വിവിധ ഗവണ്മെന്റുകള് സ്വീകരിച്ച നടപടികള് വിലയിരുത്തുന്നതിനുള്ള വേദിയായി വര്ത്തിക്കുന്നതോടൊപ്പം സംഘടിത, അസംഘടിത മേഖലയിലെ തൊഴിലാളികളുടെ സാമൂഹ്യ സുരക്ഷ ഉറപ്പുവരുത്തുന്നതിനും ഐ.എല്.ഒ ശ്രമങ്ങള് നടത്തി വരുന്നു.
1988 ബാച്ച് മഹാരാഷ്ട്ര കേഡര് ഐ.എ.എസ് ഉദ്യോഗസ്ഥനാണ് ശ്രീ അപൂര്വ ചന്ദ്ര. നേരത്തെ കേന്ദ്ര പെട്രോളിയം പ്രകൃതിവാതക മന്ത്രാലയത്തില് ഏഴ് വര്ഷം അദ്ദേഹം സേവനമനുഷ്ഠിച്ചിട്ടുണ്ട്. 2013 മുതല് 17 വരെ മഹാരാഷ്ട്ര ഗവണ്മെന്റ് വ്യവസായ പ്രിന്സിപ്പല് സെക്രട്ടറിയായും പിന്നീട് രാജ്യരക്ഷാ മന്ത്രാലയത്തില് ഡയറക്ടര് ജനറല്  ആയും സേവനമനുഷ്ഠിച്ചിട്ടുണ്ട്.
വാര്ത്താവിതരണ പ്രക്ഷേപണ മന്ത്രാലയം
ദേശീയ ചലച്ചിത്ര പുരസ്ക്കാരങ്ങള് പ്രഖ്യാപിച്ചു
അറുപത്തിയഞ്ചാമത് ദേശീയ ചലച്ചിത്ര പുരസ്ക്കാരങ്ങള് പ്രഖ്യാപിച്ചു. റിമ ദാസ് സംവിധാനം ചെയ്ത അസമീസ് ചിത്രം വില്ലേജ് റോക്ക്സ്റ്റാറാണ് ഫീച്ചര് വിഭാഗത്തിലെ മികച്ച ചിത്രം. നഗര്കിര്ത്തന് എന്ന ചിത്രത്തിലെ അഭിനയത്തിന് റിഥി സെന് മികച്ച നടനായും മോം എന്ന ചിത്രത്തിലെ അഭിനയത്തിന് ശ്രീദേവി മികച്ച നടിയായും തിരഞ്ഞെടുക്കപ്പെട്ടു. ബാഹുബലി- ദ കണ്ക്ലൂഷന് ആണ് മികച്ച ജനപ്രിയ ചിത്രം. വിഖ്യാത നടന് വിനോദ് ഖന്നയ്ക്ക് സമഗ്ര സംഭാവനയ്ക്കുള്ള ദാദാ സാഹെബ് ഫാല്ക്കേ പുരസ്ക്കാരം ലഭിച്ചു. പ്രമുഖ സംവിധായകന് ശേഖര് കപൂര് അധ്യക്ഷനായ ജൂറിയാണ് പുരസ്ക്കാരങ്ങള് പ്രഖ്യാപിച്ചത്.
മികച്ച സംവിധായകനുള്ള പുരസ്ക്കാരം ഭയാനകം എന്ന ചിത്രത്തിലൂടെ ജയരാജിന് ലഭിച്ചു. തൊണ്ടിമുതലും ദൃക്സാക്ഷിയും എന്ന ചിത്രത്തിലെ അഭിനയത്തിന് ഫഹദ് ഫാസില് മികച്ച സഹനടനായി തിരഞ്ഞെടുക്കപ്പെട്ടു. ഇതേ ചിത്രത്തിലൂടെ സജീവ് പാഴൂര് മികച്ച തിരക്കഥാകൃത്തിനുള്ള പുരസ്ക്കാരം നേടി. മികച്ച അവലംബിത തിരക്കഥയ്ക്കുള്ള പുരസ്ക്കാരം ഭയാനകം എന്ന ചിത്രത്തിലൂടെ ജയരാജിന് ലഭിച്ചു. മികച്ച ഛായാഗ്രാഹകനുള്ള പുരസ്ക്കാരം നിഖില് എസ്. പ്രവീണിന് ലഭിച്ചു; ചിത്രം - ഭയാനകം. വിശ്വാസപൂര്വം മന്സൂര് എന്ന ചിത്രത്തിലെ 'പോയ് മറഞ്ഞ കാലം' എന്ന ഗാനം ആലപിച്ച കെ.ജെ. യേശുദാസാണ് മികച്ച ഗായകന്.
മികച്ച സാമൂഹിക പ്രതിബദ്ധതയുള്ള ചിത്രത്തിനുള്ള പുരസ്ക്കാരം വി.സി. അഭിലാഷ് സംവിധാനം ചെയ്ത ആളൊരുക്കത്തിന് ലഭിച്ചു. ടേക്ക് ഓഫ് എന്ന ചിത്രത്തിലെ അഭിനയത്തിന് നടി പാര്വതി ജൂറിയുടെ പ്രത്യേക പരാമര്ശത്തിന് അര്ഹയായി. ഇതേ ചിത്രത്തിലൂടെ സന്തോഷ് രാമന് മികച്ച പ്രൊഡക്ഷന് ഡിസൈനുള്ള പുരസ്ക്കാരം നേടി. മികച്ച മലയാള ചിത്രമായി ദിലീഷ് പോത്തന് സംവിധാനം ചെയ്ത തൊണ്ടിമുതലും ദൃക്സാക്ഷിയും തിരഞ്ഞെടുക്കപ്പെട്ടു.
AB/BSN 
(Visitor Counter : 61
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ്: ഭാരോദ്വഹനത്തിൽ വെങ്കലം നേടിയ ഗുർദീപ് സിംഗിന് പ്രധാനമന്ത്രിയുടെ അഭിനന്ദനം
ബർമിംഗ്ഹാം കോമൺവെൽത്ത് ഗെയിംസിൽ ഭാരോദ്വഹനത്തിൽ വെങ്കലം നേടിയ ഗുർദീപ് സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
കഠിനാധ്വാനവും അർപ്പണബോധവും മികച്ച ഫലങ്ങളിലേക്ക് നയിക്കുന്നു..കോമൺവെൽത്ത് ഗെയിംസിന്റെ ഭാരോദ്വഹനത്തിൽ വെങ്കല മെഡൽ നേടിയ ഗുർദീപ് സിംഗ് കാണിച്ചത് ഇതാണ്. അദ്ദേഹം നമ്മുടെ ജനങ്ങൾക്കിടയിൽ സന്തോഷത്തിന്റെ ആത്മാവിനെ വർദ്ധിപ്പിച്ചു. അദ്ദേഹത്തിന് അഭിനന്ദനങ്ങളും ആശംസകളും നേരുന്നു
ആരോഗ്യ, കുടുംബക്ഷേമ മന്ത്രാലയം
കോവിഡ്-19: ഏറ്റവും പുതിയ വിവരങ്ങൾ
പ്രതിരോധ കുത്തിവയ്പു യജ്ഞത്തിനു കീഴിൽ രാജ്യവ്യാപകമായി ഇതുവരെ 220.17 കോടി വാക്സിൻ ഡോസ്  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 50,871 ഡോസ് നൽകി.
2,035 പേരാണു രാജ്യത്തു നിലവിൽ ചികിത്സയിലുള്ളത്.
ആകെ രോഗബാധിതരുടെ 0.01% പേരാണു നിലവിൽ ചികിത്സയിലുള്ളത്.
നിലവിലെ രോഗമുക്തിനിരക്ക് 98.8%
കഴിഞ്ഞ 24 മണിക്കൂറിനിടെ 163 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 4,41,48,472 ആയി വർധിച്ചു
കഴിഞ്ഞ 24 മണിക്കൂറിനിടെ 89 പേർക്കു പുതുതായി രോഗം സ്ഥിരീകരിച്ചു.
പ്രതിദിന രോഗസ്ഥിരീകരണനിരക്ക് 0.05%
പ്രതിവാര രോഗസ്ഥിരീകരണനിരക്ക് 0.09%
ഇതുവരെ ആകെ 91.34 കോടി പരിശോധനകൾ നടത്തി; കഴിഞ്ഞ 24 മണിക്കൂറിനിടെ നടത്തിയത് 1,63,342 പരിശോധനകളാണ്.
NS
(Visitor Counter : 86
ആഭ്യന്തരകാര്യ മന്ത്രാലയം
സർദാർ പട്ടേൽ ദേശീയ ഏകതാ പുരസ്കാരം 2021 നുള്ള അപേക്ഷകൾ 2021 ഓഗസ്റ്റ് 15 വരെ സമർപ്പിക്കാം
ന്യൂഡൽഹി, ജൂലൈ 02, 2021
സർദാർ പട്ടേൽ ദേശീയ ഏകതാ പുരസ്കാരം 2021 നുള്ള നാമനിർദ്ദേശങ്ങൾ/ശുപാർശകൾ എന്നിവ സമർപ്പിക്കാനുള്ള നടപടിക്രമങ്ങൾക്ക് തുടക്കമായി. ഇവ സമർപ്പിക്കേണ്ട അവസാന തീയതി 2021 ഓഗസ്റ്റ് 15 ആണ്.
ആഭ്യന്തരമന്ത്രാലയത്തിന്റെ വെബ്സൈറ്റായ https://nationalunityawards.mha.gov.in ൽ ഓൺലൈനായി വേണം നാമനിർദ്ദേശപത്രികകളും നിർദേശങ്ങളും സമർപ്പിക്കേണ്ടത്.
രാജ്യത്തിന്റെ അഖണ്ഡതയ്ക്കും ഐക്യത്തിനും സംഭാവന നൽകുന്ന പൊതുജനങ്ങൾക്കുള്ള പരമോന്നത പുരസ്കാരമാണ് ഭാരത സർക്കാർ സർദാർ വല്ലഭായി പട്ടേലിന്റെ പേരിൽ സമ്മാനിക്കുന്നത്.
രാജ്യത്തെ ഏത് സ്ഥാപനത്തിനും/സംഘടനയ്ക്കും, മതം, വംശം, ജാതി, ലിംഗം, ജന്മസ്ഥലം, പ്രായം, ജോലി എന്നീ വിവേചനങ്ങൾ ഇല്ലാതെ, ഏതൊരു പൗരനും പുരസ്കാരത്തിനായി യോഗ്യത ഉണ്ടായിരിക്കുന്നതാണ്.
ഏതൊരു ഇന്ത്യൻ പൗരനും, ഇന്ത്യ ആസ്ഥാനമായുള്ള ഏതൊരു സംഘടനയ്ക്കും/സ്ഥാപനത്തിനും, പുരസ്കാരത്തിനായി മറ്റു വ്യക്തികളെയോ, സ്ഥാപനങ്ങളെയോ, സംഘടനകളെയോ നാമനിർദേശം ചെയ്യാവുന്നതാണ്. വ്യക്തികൾ, സ്ഥാപനങ്ങൾ, സംഘടനകൾ എന്നിവയ്ക്ക് തങ്ങളെ തന്നെയും പുരസ്കാരത്തിനായി നാമനിർദ്ദേശം ചെയ്യാവുന്നതാണ്.
ഇതിനു പുറമേ സംസ്ഥാന-കേന്ദ്രഭരണ പ്രദേശ ഭരണകൂടങ്ങൾ, ഭാരത സർക്കാരിന്റെ വിവിധ മന്ത്രാലയങ്ങൾ എന്നിവയ്ക്കും പുരസ്കാരത്തിനുള്ള നാമനിർദേശ പത്രികകൾ സമർപ്പിക്കാം.
RRTN/SKY
(Visitor Counter : 187
പ്രധാനമന്ത്രിയുടെ ഓഫീസ്
പുരട്ചി തലൈവർ ഡോ.എം.ജി.. രാമചന്ദ്രൻ സെൻട്രൽ റെയിൽവേ സ്റ്റേഷൻ പൂർണമായും സോളാർ എനർജി ഉപയോഗിച്ച് പ്രവർത്തിക്കുന്നതിൽ പ്രധാനമന്ത്രി സന്തോഷം പ്രകടിപ്പിച്ചു
പ്രധാനമന്ത്രി ശ്രീ നരേന്ദ്ര മോദി പുരട്ചി തലൈവർ ഡോ.എം.ജി. രാമചന്ദ്രൻ സെൻട്രൽ റെയിൽവേ സ്റ്റേഷൻ പൂർണമായും സൗരോർജ്ജം ഉപയോഗിച്ച് പ്രവർത്തിക്കുന്നതിൽ സന്തുഷ്ടി പ്രകടിപ്പിച്ചു.
വാർത്താവിനിമയ , ഇലക്ട്രോണിക്സ് വിവര സാങ്കേതികവിദ്യാ മന്ത്രി ശ്രീ അശ്വിനി വൈഷ്ണോയുടെ ട്വീറ്റിനുള്ള മറുപടിയായി പ്രധാനമന്ത്രി പറഞ്ഞു;
"സൗരോർജ്ജത്തിന്റെ കാര്യത്തിൽ പുരട്ചി തലൈവർ ഡോ.എം.ജി. രാമചന്ദ്രൻ സെൻട്രൽ റെയിൽവേ സ്റ്റേഷൻ മാർഗദർശകമാകുന്നതിൽ സന്തോഷം."
രാജ്യരക്ഷാ മന്ത്രാലയം
രക്ഷാ മന്ത്രി ശ്രീ രാജ്നാഥ് സിംഗ്, നാളെ കൊച്ചിയിൽ ഐഎൻഎസ് വിക്രാന്ത് കപ്പലിൽ നടക്കുന്ന അന്താരാഷ്ട്ര യോഗ ദിന പരിപാടിയിൽ പങ്കെടുക്കും.
തദ്ദേശീയമായി നിർമ്മിച്ച വിമാനവാഹിനിക്കപ്പലായ ഐഎൻഎസ് വിക്രാന്തിൽ നാളെ  അന്താരാഷ്ട്ര യോഗ ദിനത്തോടനുബന്ധിച്ച് രക്ഷാ മന്ത്രി ശ്രീ രാജ്നാഥ് സിംഗ്, നാവികസേനാംഗങ്ങൾക്കൊപ്പം യോഗ പ്രകടനത്തിൽ പങ്കുചേരും.
നാവികസേനാ മേധാവി അഡ്മിറൽ ആർ ഹരി കുമാർ, നേവൽ വെൽഫെയർ ആൻഡ് വെൽനസ് അസോസിയേഷൻ പ്രസിഡന്റ് ശ്രീമതി.കലാ ഹരികുമാർ, ഇന്ത്യൻ നാവികസേനയിലെയും പ്രതിരോധ മന്ത്രാലയത്തിലെയും മുതിർന്ന ഉദ്യോഗസ്ഥർ എന്നിവർ ചടങ്ങിൽ പങ്കെടുക്കും.
ഐക്യത്തിന്റെയും ക്ഷേമത്തിന്റെയും ചൈതന്യം ഉൾക്കൊള്ളുന്ന പരിപാടിയിൽ അഗ്നിവീരർ ഉൾപ്പെടെയുള്ള സായുധ സേനാംഗങ്ങൾ പങ്കെടുക്കും. യോഗാ സെഷനുശേഷം രക്ഷാമന്ത്രി, യോഗത്തെ അഭിസംബോധന ചെയ്യുകയും യോഗ പരിശീലകരെ അനുമോദിക്കുകയും ചെയ്യും.
ഈ അവസരത്തിൽ,' യോഗയുടെ സമുദ്രവലയം ' എന്ന പ്രമേയത്തെ അടിസ്ഥാനമാക്കി ഇന്ത്യൻ നാവികസേനയുടെ പ്രവർത്തനങ്ങളെക്കുറിച്ചുള്ള ഒരു പ്രത്യേക വീഡിയോ പ്രദർശിപ്പിക്കുകയും ചെയ്യും. അതേസമയം ഐ ഡി വൈ 23 ന്റെ പ്രമേയം കൂടിയായ "വസുധൈവ കുടുംബകം" എന്ന സന്ദേശത്തെ പ്രചരിപ്പിക്കുന്നതിനായി ഇന്ത്യൻ മഹാസമുദ്ര മേഖലയിൽ വിന്യസിച്ചിരിക്കുന്ന ഇന്ത്യൻ നാവികസേനാ യൂണിറ്റുകൾ, വിദേശ സുഹൃത്ത് രാജ്യങ്ങളിലെ വിവിധ തുറമുഖങ്ങൾ സന്ദർശിക്കും. 2014-ൽ ഒരു പ്രമേയത്തിലൂടെ ജൂൺ 21നെ അന്താരാഷ്ട്ര യോഗാ ദിനമായി യുഎൻ, അംഗീകരിച്ചതിന്റെ ഒൻപതാം വാർഷികമാണിത്.
പിന്നീട് നാളെ, കൊച്ചിയിലെ ദക്ഷിണ നാവിക കമാൻഡിൽ ഇന്റഗ്രേറ്റഡ് സിമുലേറ്റർ കോംപ്ലക്സ്  'ധ്രുവ്' ന്റെ ഉദ്ഘാടനവും രക്ഷാ മന്ത്രി നിർവഹിക്കും. ഇന്ത്യൻ നാവികസേനയിൽ പ്രായോഗിക പരിശീലനം ഗണ്യമായി വർദ്ധിപ്പിക്കുന്നതിന് സഹായിക്കുന്ന തദ്ദേശീയമായി നിർമ്മിച്ച അത്യാധുനിക സിമുലേറ്ററുകൾ 'ധ്രുവ്' സംവിധാനത്തിൽ ഉണ്ട്.
ധനകാര്യ മന്ത്രാലയം
ആദായ നികുതി വകുപ്പ് 62,361 കോടി രൂപ 20 ലക്ഷത്തിലധികം നികുതിദായകര്ക്ക് റീഫണ്ട് ചെയ്തു
കോവിഡ് 19 മഹാമാരി കാലഘട്ടത്തില് നികുതിദായകരെ സഹായിക്കാനായി തീര്പ്പ് കല്പ്പിക്കാത്ത ആദായ നികുതി റീഫണ്ടുകള്, എത്രയും വേഗം ലഭ്യമാക്കണമെന്ന, കേന്ദ്ര സര്ക്കാരിന്റെ 2020 ഏപ്രില് 8 ലെ തീരുമാനത്തെ തുടര്ന്ന്, ആദായ നികുതി വകുപ്പ് 62,361 കോടി രൂപ റീഫണ്ട് ചെയ്തു. മിനിറ്റില് 76 കേസുകള് എന്ന വേഗതയില് ഏപ്രില് 8 മുതല് ജൂണ് 30 വരെയുള്ള, 56 പ്രവൃത്തി ദിവസങ്ങളിലായി, 20.44 ലക്ഷത്തിലധികം ആദായ നികുതിദായകര്ക്കാണ് കേന്ദ്ര പ്രത്യക്ഷ നികുതി ബോര്ഡ് തുക റീഫണ്ട് ചെയ്ത് നല്കിയത്.
ഈ കാലയളവില് ആദായനികുതി റീഫണ്ട് ഇനത്തില് 19,07,853 പേര്ക്ക് 23,453.57 കോടി രൂപയും. വ്യവസായ നികുതി റീഫണ്ട് ഇനത്തില് 1,36,744 കേസുകളില് 38,908.37 കോടി രൂപയും റീഫണ്ട് ചെയ്തു. ഇത്രയും ബൃഹത്തയ എണ്ണം കേസുകള് പൂര്ണ്ണമായും ഇലക്ട്രോണിക് മാധ്യമങ്ങളിലൂടെയാണ് പരിഗണിച്ചത്. തുക നികുതിദായകരുടെ ബാങ്ക് അക്കൗണ്ടിലേയ്ക്ക് നേരിട്ട് നിക്ഷേപിക്കുകയായിരുന്നു. ആദായ നികുതി ദായകര് റീഫണ്ട് വേഗത്തില് ലഭിക്കുന്നതിന്, വകുപ്പില് നിന്നുള്ള ഇ-മെയിലുകള്ക്ക് എത്രയും പെട്ടെന്ന് മറുപടി നല്കണമെന്ന് ആദായനികുതി വകുപ്പ് ആവര്ത്തിച്ച് വ്യക്തമാക്കി.
ആഭ്യന്തരകാര്യ മന്ത്രാലയം
കേരളമുള്പ്പെടെയുള്ള വെള്ളപ്പൊക്ക ബാധിത സംസ്ഥാനങ്ങള്ക്ക്എല്ലാസഹായവും ലഭ്യമാക്കുമെന്ന് കേന്ദ്രം
കേരളം, കര്ണ്ണാടകം, മഹാരാഷ്ട്ര തുടങ്ങിയസംസ്ഥാനങ്ങളില് നിലവിലുള്ളവെള്ളപ്പൊക്ക സ്ഥിതിഗതികള്കേന്ദ്ര ആഭ്യന്തരസഹമന്ത്രി ശ്രീ. നിത്യാനന്ദ് റായിയുടെ അദ്ധ്യക്ഷതയില് ന്യൂഡല്ഹിയില്ചേര്ന്ന ഉന്നതതലയോഗംഅവലോകനം ചെയ്തു.കേന്ദ്ര ആഭ്യന്തര മന്ത്രി ശ്രീ. അമിത്ഷായുടെ നിര്ദ്ദേശപ്രകാരംവിളിച്ച്ചേര്ത്ത യോഗംസ്ഥിതിഗതികള് നേരിടുന്നതിന് കേന്ദ്ര മന്ത്രാലയങ്ങളുടെയും ഏജന്സികളുടെയും മുന്നൊരുക്കങ്ങളുംവിലയിരുത്തി.
തെക്ക് പടിഞ്ഞാറന് കാലവര്ഷംശക്തിപ്രാപിച്ചതിനെ തുടര്ന്ന്ഉണ്ടായിട്ടുള്ളസാഹചര്യം നേരിടുന്നതിന് സാധ്യമായഎല്ലാ നടപടികളുംകൈക്കൊള്ളണമെന്ന് ശ്രീ. നിത്യാനന്ദ് റായ് മുതിര്ന്ന ഉദ്യോഗസ്ഥര്ക്ക് നിര്ദ്ദേശം നല്കി.ദേശീയദുരന്ത പ്രതിരോധ സേനയുടെ173ടീമുകള് നാല്സംസ്ഥാനങ്ങളിലെവെള്ളപ്പൊക്ക ബാധിതമേഖലകളില്രക്ഷാദൗത്യത്തില് ഏര്പ്പെട്ടിരിക്കുകയാണെന്ന് എന്.ഡി.ആര്.എഫ്. ഡി.ജിയോഗത്തെ അറിയിച്ചു. കര, നാവിക, വ്യോമസേനകളുടെയും, തീരസംരക്ഷണസേനകളുടെയും 183 ടീമുകള്ക്ക് പുറമെയാണിത്. അവര്ഇതുവരെ 82,000 പേരെസുരക്ഷിതസ്ഥാനങ്ങളിലേയ്ക്ക്മാറ്റുകയും 2,325 പേരെരക്ഷപ്പെടുത്തുകയുംചെയ്തു. വെള്ളപ്പൊക്ക ബാധിതമേഖലകളില് നിന്നുള്ളഅഭ്യര്ത്ഥനകള്ക്ക്അപ്പപ്പോള്തന്നെ നടപടികള്കൈക്കൊണ്ട്വരികയാണെന്ന എന്.ഡി.ആര്.എഫ്., രാജ്യരക്ഷാ മന്ത്രാലയം, രക്ഷാദുരിതാശ്വാസ പ്രവര്ത്തനങ്ങളുമായി ബന്ധപ്പെട്ട മറ്റ് ഏജന്സികളുടെ പ്രതിനിധികള്തുടങ്ങിയവര്യോഗത്തില്ഉറപ്പ് നല്കി.
കേന്ദ്ര ആഭ്യന്തര മന്ത്രി സ്ഥിതിഗതികള് നിരന്തരം നിരീക്ഷിക്കുകയുംആവശ്യമായ നടപടികള് കൈക്കൊള്ളാന് ബന്ധപ്പെട്ട ഉദ്യോഗസ്ഥര്ക്ക് നിര്ദ്ദേശങ്ങള് നല്കിവരികയുമാണ്.
(ND/MRD
പ്രധാനമന്ത്രിയുടെ ഓഫീസ്
ടോക്കിയോ ഒളിമ്പിക്സ് 2020 ൽ ജാവലിൻ ത്രോയിൽ സ്വർണ്ണ മെഡൽ നേടിയതിന് നീരജ് ചോപ്രയെ പ്രധാനമന്ത്രി അഭിനന്ദിച്ചു
ടോക്കിയോ ഒളിമ്പിക്സ് 2020 ൽ ജാവലിൻ ത്രോയിൽ സ്വർണ്ണ മെഡൽ നേടിയതിന് നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ശ്രദ്ധേയമായ അഭിനിവേശത്തോടെയാണ് നീരജ് കളിച്ചതെന്നും സമാനതകളില്ലാത്ത മനക്കരുതാണ് കാണിച്ചെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ടോക്കിയോയിൽ ചരിത്രം രചിക്കപ്പെട്ടു! ഇന്ന് നീരജ് ചോപ്ര നേടിയത് എന്നെന്നേക്കുമായി ഓർമ്മിക്കപ്പെടും. ചെറുപ്പക്കാരനായ നീരജ് അസാധാരണമായി നന്നായി ചെയ്തു. ശ്രദ്ധേയമായ അഭിനിവേശത്തോടെ കളിക്കുകയും സമാനതകളില്ലാത്ത മനക്കരുത്ത് കാണിക്കുകയും ചെയ്തു. സ്വർണം നേടിയതിന് അഭിനന്ദനങ്ങൾ. #ടോക്കിയോ 2020"
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 192.27 കോടിയിലധികം വാക്സിന് ഡോസുകള്
ഉപയോഗിക്കാത്ത 20.33 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,92,27,23,625
ബാക്കിയുള്ളത്
20,33,75,090
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 192.27 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 20.33 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(-- ND --
പ്രധാനമന്ത്രിയുടെ ഓഫീസ്
പ്രധാനമന്ത്രി മധ്യപ്രദേശ് മുഖ്യമന്ത്രിയുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാനുമായി കൂടിക്കാഴ്ച നടത്തുകയും എംപി ഗവണ്മെന്റിന്റെ സദ്ഭരണ സംരംഭങ്ങളെക്കുറിച്ചും അവരുടെ പരിവർത്തന പദ്ധതികൾ എങ്ങനെ ജനജീവിതത്തിൽ നല്ല മാറ്റം കൊണ്ടുവരുന്നുവെന്നതിനെക്കുറിച്ചും ചർച്ച ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
" മധ്യ പ്രദേശ് മുഖ്യമന്ത്രി ശ്രീ ശിവരാജ് ചൗഹാൻ ജിയെ കണ്ടു. സംസ്ഥാന ഗവൺമെന്റിന്റെ സദ്ഭരണ സംരംഭങ്ങളെക്കുറിച്ചും അവരുടെ പരിവർത്തന പദ്ധതികൾ എങ്ങനെ ജനജീവിതത്തിൽ നല്ല മാറ്റം കൊണ്ടുവരുന്നുവെന്നതിനെക്കുറിച്ചും ചർച്ച ചെയ്തു.
പ്രത്യേക സേവനങ്ങളും ഫീച്ചറുകളും
സ്റ്റാഫ് സെലക്ഷൻ കമ്മീഷൻ 24369 തസ്തികകളിലേക്ക് അപേക്ഷ ക്ഷണിച്ചു
സ്റ്റാഫ് സെലക്ഷൻ കമ്മീഷൻ 24369 തസ്തികകളിലേക്ക് അപേക്ഷ ക്ഷണിച്ചു. ഇതിൽ വനിതാ ഉദ്യോഗാർത്ഥികൾക്കായി 2626 ഒഴിവുകൾ ഉൾപ്പെടുന്നു. കേന്ദ്ര സായുധ പോലീസ് സേനയിലെ  കോൺസ്റ്റബിൾ ,അസം റൈഫിൾസിലെ റൈഫിൾമാൻ ,എസ്എസ്എഫ്, നാർക്കോട്ടിക് കൺട്രോൾ ബ്യൂറോയിൽ ശിപായി തസ്തികകൾക്കായി കമ്പ്യൂട്ടർ അധിഷ്ഠിത മത്സര പരീക്ഷ 2023 ജനുവരിയിൽ നടത്തും. പരീക്ഷയുടെ കൃത്യമായ തീയതി പിന്നീട് അറിയിക്കും. താൽപ്പര്യമുള്ള ഉദ്യോഗാർത്ഥികൾ 2022 നവംബർ 30-ന് രാത്രി 11 മണിക്ക് മുമ്പായി http://ssc.nic.in എന്ന വെബ്സൈറ്റ് വഴി ഓൺലൈനായി അപേക്ഷിക്കാം. സ്ത്രീകൾ, പട്ടികജാതി/പട്ടികവർഗ വിഭാഗങ്ങൾ, മുൻ സൈനികർ, ഭിന്നശേഷിയുള്ള ഉദ്യോഗാർത്ഥികൾ എന്നിവർക്ക് ഫീസില്ല.
പരീക്ഷാ സ്കീമിനും കൂടുതൽ വിവരങ്ങൾക്കും, ഉദ്യോഗാർത്ഥികൾ ദയവായി http://ssc.nic.in സന്ദർശിക്കുക. ഉദ്യോഗാർത്ഥികൾക്ക് പ്രവൃത്തിദിവസങ്ങളിൽ രാവിലെ 10 മണി മുതൽ വൈകിട്ട് 5 മണി വരെ 080-25502520,9483862020 എന്ന നമ്പറിൽ ബന്ധപ്പെടാം.
--NS--
(Visitor Counter : 22